
Споразумение за сътрудничество и съвместна дейност

Днес ………...20...г., между 86 ОУ “СВ.КЛИМЕНТ ОХРИДСКИ“, с .Владая ул. Брезова гора № 2, наричано за краткост УЧИЛИЩЕТО, представлявано от г-жа Емилия Бурова – Директор 
и....................................................................., се сключи настоящото споразумение за сътрудничество:
                              /родител/настойник/

I. Страните се споразумяха за следното:

Чл. 1  Като подписват настоящото споразумение, декларират намерението си за съвместна дейност в областта на обучението, възпитанието и социализацията на учениците.

Чл.2  Настоящото споразумение се сключва за срока на обучение на ученика в 86 ОУ „Св. Климент Охридски“, с. Владая.

Чл.3  Страните приемат следните основни идеи за сътрудничество:

1. Училището е място, където всеки проявява взаимно уважение към всички останали.

2. Всяко дете /ученик се насърчава и подкрепя според неговите индивидуални особености и силни страни.

3. Всяка от страните да стимулира развитието на децата /учениците като самостоятелни и отговорни хора.

4. Всички ученици имат право да участват в развитието на училището и неговия обществен авторитет. 

II. Задължения на страните

· Училището се задължава да:

Чл.4 Осигурява необходимите условия за благосъстоянието на учениците, тяхното         физическо, духовно, нравствено и социално развитие.

Чл.5  Зачита неговите права, свобода, сигурност, достойнство и уважение

Чл.6  Възпитава личността на ученика в дух на мир  и толерантност

Чл.7 Съдейства за приобщаването му към българските традиции, културни и общочовешки ценности

Чл.8 Осигурява защитена, естетична и технически обезпечена материална база за осъществяване на учебния процес.

Чл.9 Осигурява безплатни учебници съгласно Закона за предучилищно и училищното образование за децата от ПДГ и учениците от I до VII клас.

Чл.10. Гарантира качествено обучение за учениците в съответствие с Държавните образователни образователни стандарти.

Чл.11 Осигурява възможност за развитие, съобразно интересите на учениците в извънкласни форми на занимания.

Чл.12 Надлежно да съхранява и защитава личните данни и конфиденциална информация, свързана със здравния и семейния статус на ученика.

Чл.13 Информира родителите за развитието на ученика , неговите постижения и затруднения в обучението, в определените за контакти дни и часове и/или чрез електронния дневник.

Чл. 14 Информира своевременно родителите в случай на неприемливо поведение на ученика спрямо съученици, учители или обслужващ персонал, както и прояви, свързани с рушене на материалната база в училище.

Чл.15 Осигурява обща и допълнителна подкрепа съгласно идентифицираните потребности на ученика. 

· Родителите/настойниците се задължават да изпращат децата си на училище, да не отсъстват без уважителна причина както и да:

Чл. 16 Спазват Правилника за дейността и Правилника за вътрешния трудов ред на 86 ОУ „Св. Климент Охридски“ като изпращат ежедневно децата си със задължителната за училището училищна униформа.

Чл. 17 Редовно да се информират за поведението и успеха на ученика, като посещават определените за срещи с родители дни и часове /по изготвен от училището график/, родителски срещи и чрез електронния дневник.

Чл.18 Подкрепят и формират положително отношение на детето си към ученето, контактуването му с преподаватели, обслужващ персонал и съученици.

Чл.19 Носят отговорност за нанесени от детето щети върху сградата и материалната база на училището, като се задължават своевременно да ги отстранят за собствена сметка.

Чл.20 Активно се включват в училищния живот, спрямо възможностите си, с цел изграждане на по-тясна връзка между семейството и училището.

Чл.21 Проследяват овладяването на знания от децата си и им помагат при развиване на уменията за учене.

Чл. 22 Предоставят на училището вярна и актуална информация, необходима за оформянето на училищната документация.

Чл.23 Информират незабавно класния ръководител при поява на проблеми, които могат да повлияят върху поведението на детето в училище.

Чл. 24 Оказват съдействие на учителя за прекратяване и недопускане на повторна проява  в случай на неприемливо поведение на детето в училище.

Чл. 25 Осигуряват редовно и навременно посещение на детето си в учебните занятия, като осигуряват училищните униформи, необходимите  учебни помагала и принадлежности на обучението им.

Чл. 26 Съдействат за спазването от страна на учениците изискванията  на Закона за предучилищно и училищно образование и Правилника за дейността на училището.

Чл. 27  Мобилните телефони се предават на учителя в началото на първия учебен час, като се съхраняват в заключени шкафчета. Мобилните устройства се връщат на учениците след приключване на учебният ден. При установено нарушение ученикът се задължава да предаде устройството, като същото може да бъде получено само от родител срещу приемо-предавателен протокол.

III. Права на страните

· Училището има право да:

Чл.28 Да събира и съхранява на определените за това места в началото на учебните занятия всички мобилни и електронни устройства /телефони, смарт часовници, таблети и т.н./ на децата от ПДГ и учениците от I до VII клас съгласно Правилника за дейността и Правилника за вътрешния трудов ред на 86 ОУ „Св. Климент Охридски“ с цел равнопоставеност на всички деца и ученици в училище.

Чл.29 Избира учебниците и учебните помагала, методите на обучение и оценяване знанията на учениците.

Чл. 30 Предлага извънкласни дейности за развитие на учениците

Чл. 31 Инициира срещи с родителите за обсъждане на затрудненията в обучението или неприемливо поведение на учениците.

Чл. 32 Предлага дейности за обща и допълнителна подкрепа на учениците.

Чл. 33 Информира по надлежен ред институциите имащи непосредствено отношение към деца в риск / в случай на отказ на родителите/настойниците от сътрудничество.

Чл. 34 Предлага инициативи и дейности за участие на родителите/настойниците в училищния живот.

Чл. 35 Изисква вярна и актуална информация за оформяне на училищната документация.

Чл. 36 Отправя предложения за налагане на санкции в случай на нарушаване на Правилника за дейността на училището.

Чл. 37  Отправя предложения за награждаване и награждава ученици постигнали отлични резултати в учебно-възпитателния процес, както и такива, които са допринесли за издигане имиджа на училището. 

· Родителите/настойниците имат право да:

Чл. 38 Избират в кои избираеми, факултативни и извънкласни форми да се включи детето им, съобразно учебния план.

Чл. 39 Избират и биват избирани в училищни форми за участие на родителите/настойниците в училищния живот. 

Чл.40 Предлагат инициативи и организират дейности за участие на родителите/настойниците в подобряване на материалната база, създаването на по-тесни връзки между страните.

Чл. 41 Откажат или приемат мерки за обща и допълнителна подкрепа на детето им, предложени от училището, като при отказ се ангажират да реализират мерки за преодоляване на неговите обучителни затруднения.

Чл.42 Търсят подкрепа от училището за преодоляване на затруднения в обучението или поведението на детето им.

Чл. 43 Бъдат информирани за развитието и поведението на детето им в училище в определените дни и часове за контакт в училище и чрез електронния дневник.

IV. Прекратяване на споразумението:

Чл. 44 Споразумението се прекратява с изтичане срока на действието му, при преместване или напускане на ученика.

V. Заключителни клаузи:

Чл.45 Настоящото споразумение се изготви на основание ЗПУО и Правилника за дейността на училището, в частта му ПРАВА И ЗАДЪЛЖЕНИЯ НА УЧИТЕЛИ, УЧЕНИЦИ И РОДИТЕЛИ.

Чл.46  Настоящото споразумение може да бъде изменено или допълвано от страните с писмен анекс.

Чл.47 За неуредени с настоящото споразумение въпроси се прилагат разпоредбите на законодателството на Република България.

Директор на 86 ОУ „ Св. Климент Охридски“ - Емилия Бурова

с. Владая

Емилия Бурова

Директор 86 ОУ


           86 ОУ  „ Св. Климент Охридски”, район  „Витоша”


с. Владая, ул.”Брезова гора” №1,


e-mail: �HYPERLINK "mailto:st.klimentohridski@86ou.bg"�st.klimentohridski@86ou.bg�  �HYPERLINK "mailto:info-2202086@edu.mon.bg"�info-2202086@edu.mon.bg�


тел: 02 999 12 92   GSM 0895538441

